b'\n_START_ARTICLE_\nKontoret for Harmonisering i det Indre Marked (Varem\xc3\xa6rker og Design)\n_START_PARAGRAPH_\nKontoret for Harmonisering i det Indre Marked (Varem\xc3\xa6rker og Design) \xe2\x80\x93 i daglig tale ofte kaldet OHIM (efter den engelske betegnelse Office for Harmonization in the Internal Market) eller OAMI (efter den spanske betegnelse Oficina de Armonizacion del Mercado Interior), eller p\xc3\xa5 dansk KHIM \xe2\x80\x93 er den EU-myndighed der varetager behandlingen og registrering af EF-varem\xc3\xa6rker og registrerede EF-design, der har gyldighed i alle EU-lande. Harmoniseringskontorets blev etableret i 1996 og er placeret i Alicante i Spanien. I 2007 var der omkring 650 medarbejder fra forskellige EU-medlemsstater. Officielle sprog i KHIM er spansk, engelsk, fransk, tysk og italiensk. Fra oktober 2010, og for en periode p\xc3\xa5 fem \xc3\xa5r er Ant\xc3\xb3nio Campino chef for kontoret.\n_START_SECTION_\nFinansiering\n_START_PARAGRAPH_\nKontoret er i dag selv selvfinansierende. Indt\xc3\xa6gterne kommer fra registreringsafgifter og fornyelse af varem\xc3\xa6rker. Det har v\xc3\xa6ret officiel politik at neds\xc3\xa6tte registreringsomkostningerne og \xc3\xb8ge indtjening gennem st\xc3\xb8rre oms\xc3\xa6tning, s\xc3\xa5ledes havde OHIM i 2008 et overskud p\xc3\xa5 \xe2\x82\xac300 millioner p\xc3\xa5 trods af at registreringsafgiften var nedsat med 25% til omkring \xe2\x82\xac1.600 i 2005. I 2009 blev afgiften nedsat yderligere 40% til \xe2\x82\xac900 for en online ans\xc3\xb8gning.\n_START_SECTION_\nDommersymposium\n_START_PARAGRAPH_\nUd over den prim\xc3\xa6re drift afholder KHIM ogs\xc3\xa5 hver andet \xc3\xa5r et europ\xc3\xa6isk dommersymposium med emnet varem\xc3\xa6rke og design. Symposierene har til form\xc3\xa5l at fremme harmonisering i anvendelse af EF-varem\xc3\xa6rker- og EF-design-regler i alle juridiske institutioner og specielt med hensyn til EF-domstole. Hvilke er nationale domstole i hvert EU land der har fuld EU-jurisdiktion med hensyn til implementering af EF-varem\xc3\xa6rke- og design-regler._NEWLINE_Det f\xc3\xb8rste symposium blev afholdt i Luxembourg i 1999, og siden 2001 har det v\xc3\xa6ret afhold i Alicante. Dommere fra b\xc3\xa5de medlemsstater og stater der kandidatere til EU-medlemskab deltager i symposierene, sammen med repr\xc3\xa6sentanter fra EF-Domstolen.'